《菩萨蛮 秋思 见《林下词选》、蒋重光《昭代词选》》
明代·黄媛介

芙蓉花发藏香露。白云惨淡关山路。愁思惹秋衣。满庭黄叶飞。

绣阁帘初捲。梦与离人远。秋雨又如烟。魂销似去年。

作者简介：明末清初浙江秀水人，字皆令。杨世功妻。工诗词及小赋。楷书仿《黄庭经》，山水似吴镇。明亡后流亡吴越间，曾于西湖断桥边赁一小阁，卖画自给。有《离隐词》、《湖上草》、《如石阁漫草》。